Source: https://ispis.sk/judikatura/KSKE/3Sd44/2012
Timestamp: 2020-04-08 02:25:29+00:00
Document Index: 881618

Matched Legal Cases: ['§ 67', '§ 250', '§ 250', '§ 250', '§ 250', '§ 146', '§ 246', '§ 42', 'súd ', 'súd ', '§ 67', '§ 146', '§ 246', '§ 250']

KSKE 3 Sd 44/2012 - iSpis
iSpis Judikatúra – KSKE 3 Sd 44/2012
KS v Košiciach, dátum 10.07.2012, sp.zn. KSKE 3 Sd 44/2012
§ 67 ods. 1 zákona č. 461/2003 § 250l ods. 2 OSP § 250a OSP § 250d ods. 3 OSP § 250h ods. 2 OSP § 146 ods. 1 písm. c) OSP § 246c ods. 1 OSP § 42 ods. 3 OSP
Súd: Krajský súd Košice Spisová značka: 3Sd/44/2012 Identifikačné číslo súdneho spisu: 7012200712 Dátum vydania rozhodnutia: 11. 07. 2012 Meno a priezvisko sudcu, VSÚ: JUDr. Valéria Mihalčínová ECLI: ECLI:SK:KSKE:2012:7012200712.1
Uznesenie Krajský súd v Košiciach, v právnej veci navrhovateľa: I.. Š. V., trvale bytom P. XXX, Ž., proti odporkyni: Sociálna poisťovňa, ústredie so sídlom Ul. 29. augusta č. 8, Bratislava, v konaní o opravnom prostriedku navrhovateľa proti rozhodnutiu odporkyne č. XXX XXX XXXX zo dňa 16. mája 2012, takto
Podaním zo dňa 29. mája 2012 sa navrhovateľ domáhal preskúmania rozhodnutia odporkyne č. XXX XXX XXXX zo dňa 16. mája 2012, ktorým mu podľa § 67 ods. 1 zákona č. 461/2003 Z. z. o sociálnom poistení v znení neskorších predpisov zamietla žiadosť o predčasný dôchodok, pretože ku dňu 27. aprílu 2012 nie je jeho suma vyššia ako 1,2 násobok životného minima pre jednu plnoletú fyzickú osobu.
Proti tomuto rozhodnutiu podal včas opravný prostriedok - odvolanie navrhovateľ, z dôvodu, že nesúhlasí s výrokom napadnutého rozhodnutia. Zároveň namieta, že v prílohe napadnutého rozhodnutia nie je uvedený osobný mzdový bod za príslušné obdobia dôchodkového poistenia.
Navrhovateľ písomným podaním zo dňa 02. júla 2012 vzal svoj návrh na preskúmanie rozhodnutia odporkyne zo dňa 16. mája 2012 späť.
O náhrade trov konania bolo rozhodnuté podľa § 146 ods. 1 písm. c/, § 246c ods. 1, § 250l ods. 2 O.s.p. tak, že žiaden z účastníkov nemá právo na ich náhradu pretože konanie bolo zastavené.